Graça Machel, Belinda Gates praat saam oor vroue | Netwerk24
15 Julie 2020 06:09
Machel en Gates sal Donderdag om 18:30 op Africa.com praat.
Luidens 'n verklaring sal hulle 'n beroep doen op leiers in die openbare en private sektor om tot aksie oor te gaan wat betref die kwessies wat vroue in die gesig staar.
Graça Machel en Melinda Gates sal Donderdag om 18:30 op Africa.com praat. Foto: Facebook/ Graça Machel Trust
Die gesprek sal deur Teresa Clarke, hoof van Africa.com, gemodereer word en mense kan hiervoor gratis by virtualconferenceafrica.com registreer.
Covid-19 het die enorme ongelykhede in die samelewing opgedelf en die unieke laste van vroue oor die wêreld heen aan die lig gebring, sê die verklaring.
Machel is die stigter van die Graça Machel-stigting en Gates medevoorsitter van die Bill en Melinda Gates-stigting.
Volgens die verklaring publiseer Gates 'n studie oor die impak van die koronaviruspandemie op vroue en kinders, wat onder meer voorstelle bevat wat betref beleid wat regerings vir hul optrede teen die virus kan oorweeg. Dit handel ook oor die ontwerp van meer inklusiewe ekonomiese beleide, die insameling van beter data en die prioritisering van vroue se leierskap.